 Buhari: ọmọ ni Lai Mohammed lóri lẹtà Ọbásanjó Ààrẹ ní òun kọkọ sọ pé wọn kò gbọdọ fèsì sí lẹtà Obasanjọ O ní Minisita fun Ìroyìn, Lai Mohammed, ni ó pàrọwà sí òun lóríi lẹtà tí ààrẹ àná, ìyeń, Olóyè Olusegun Ọbásanjọ kọ nínú èyí tí ó sọ àwọn ìdí tí kò yẹ kí òun fi padà sorí àleéfà lẹẹkejì. Nígbà tí ó n sọrọ ninú àseyẹ kan tí íjọba Ìpínlẹ Bauchi gbé kalẹ láti yẹẹ sí ní Ojọbọ, ààrẹ ní òun ti kọkọ sọ fún àwọn agbẹnusọ òun pé wọn kò gbọdọ fèsì, ṣugbọn Mohammed ni ó sọ pé ìjọba gbọdọ dá Obasanjo lóhùn. Buhari tún sọ pé léhìn tí òun lọra láti gbà síi lẹnu, Lai Mohammed ní ó yẹ kí a fèsì, ṣùgbón nínú èsì náà, wón kò gbọdọ dárúkọ Obasanjo. Ààrẹ ní, Nígbà tí Lai Mohammed bẹrẹ sí ní tara nípa lẹta tí wọn kọ nípa àwọn àiṣedáadáa wa, mo ní rárá, kí ó máa lọ. Súgbọn ó kọ sí mi lẹnu. Nígbà tí ó ṣàlàyé tán, mo ri wí pé òótọ ni. Ó ṣe dáadáa ní tòótọ nítorí pé gbogbo àwọn tí ó kàn símí lẹyin tí wón gbọ èsì wa ni wọn sọ wí pé Lai Mohammed ṣe dáadáa. Obasanjo sọ fún Buhari pé kó gbàgbé sáà kejì Ẹ ó rántí pé nínú lẹtà rẹ, Obasanjo tẹ pẹpẹ gbogbo àwọn ǹkan tí ó lérò pé ó ṣe kókó tí Buhari kò tíì yanjú rẹ. Ó sì sọ fún Buhari pé kó gbàgbé sáà kejì, lẹhìn náà ni ó sọ pé kí àwọn ọdọ má dìbò fun ààrẹ. Àwọn iròyin tì ẹ leè ní ìfẹ síí: : Ààrẹ Muhammadu Buhari ṣàlàyé lóri èrò rẹ lóríi lẹtà Ọbásanjọ. 